
 Z A P I S N I K
36. sjednice Vijeća Mjesnog odbora Poljanice,
održane 20. svibnja 2024.
u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i  Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.
Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 36. sjednicu Vijeća Mjesnog odbora.
	Vijeće jednoglasno prihvaća tekst zapisnika 35. sjednice Vijeća, održane dana 29. travnja 2024.
 Predsjednica predlaže dnevni red kao u pozivu uz izbacivanje točke 3. dnevnog reda, Vijeće prihvaća prijedlog i jednoglasno donosi 

D N E V N I   R E D

1. [bookmark: _Hlk135478021]Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini – donošenje zaključka;
2. [bookmark: _Hlk166688086]Prijedlog za uspostavu pješačkog prijelaza u ulici Pete Poljanice – donošenje zaključka;
3. Zahtjev za jednokratno korištenje prostora mjesne samouprave, Dubrava 203 – Jadranka Suman – donošenje zaključka;
4. Pitanja, prijedlozi i obavijesti.

Ad. 1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2025. godini 

Predsjednica pojašnjava prijedlog prioriteta za donošenje Plana komunalnih aktivnosti Gradske četvrti Gornja Dubrava u 2025. godini.  
Vijeće jednoglasno donosi

ZAKLJUČAK

O utvrđivanju prijedloga prioriteta Vijeća Mjesnog odbora Poljanice za Plan komunalnih aktivnosti Gradske četvrti Gornja Dubrava u 2025. godini.
Prilaže se tablica prioriteta za Plan komunalnih aktivnosti te je ista sastavni dio zapisnika.

[bookmark: _Hlk135478812]Ad. 2. Prijedlog za uspostavu pješačkog prijelaza u ulici Pete Poljanice 
[bookmark: _Hlk135478840]	Vijeću Mjesnog odbora Poljanice, obratio  se gospodin Marko Subotić sa prijedlogom za uspostavu pješačkog prijelaza u ulici Pete Poljanice. Prijedlog sadrži obrazloženje i slikovni prikaz samog prijedloga.
[bookmark: _Hlk166688669]Vijeće jednoglasno donosi 
ZAKLJUČAK

[bookmark: _GoBack]I/ Podržava se prijedlog za uspostavu pješačkog prijelaza u ulici Pete Poljanice. 
II / Predlaže se sazivanje terenskog očevida kako bi se utvrdila najpovoljnija lokacija za uspostavu pješačkog prijelaza u navedenoj ulici.

Ad 3.Zahtjev za jednokratno korištenje prostora mjesne samouprave, Dubrava 203 – Jadranka Suman

	Vijeću Mjesnog odbora Poljanice, obratila  se gospođa Jadranka Suman sa zahtjevom za jednokratno korištenje prostora.
Vijeće jednoglasno donosi 
ZAKLJUČAK

1.	 Jadranki Suman   iz Zagreba, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 01.06.2024. godine od 19,00 – 23,00 sata.
2.	Prostor iz točke 1. ovog Zaključka, koristiti će Jadranka Suman, za proslavu rođendana, uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.

Ad. 4. Pitanja, prijedlozi i obavijesti 
· Predsjednica predlaže da se nadležnim službama pošalje POŽURNICA za žurnu sanaciju uspornika na lokaciji raskrižja ulica Treće i Druge Po0ljanice (zona oko DV Sunce) iz razloga brojnih prigovora stanovnika a posebno roditelja koji dovode djecu u vrtić, a sve zbog sigurnosti pješaka (naročito djece) u prometu. Zaključak o potrebi sanacije donesen je na 32. sjednici Vijeća održanoj dana 29. siječnja 2024. godine
· Predsjednica predlaže da se pošalje POŽURNICA za sanaciju ulegnuća u okviru djelatnosti održavanja prema Planu malih komunalnih akcija (31. sjednica Vijeća od 15.12.2023. točka 1. Zaključka) na lokaciji Antolovečki put od kbr. 7 do 9 (ulazi u garaže) radi učestalih zadržavanja oborinske vode 
· Predsjednica informira vijećnike o radovima izvedenim između dviju sjednica ;
a) Postavljen je stol za stolni tenis na dječjem igralištu Poljanički prilaz
b) Uređen je kružni tok na raskrižju ulica Poljanički prilaz i Antolovečki put 
c) saniran dio kolnika ulice Poljanički prilaz
d) postavljeni zaštitni stupići na lokaciji Prve Poljanice u smjeru Trećih Poljanica kako bi se zapriječilo parkiranje i prolazak automobila požarnim putem oko zgrade

Dovršeno u 19,00 sati
KLASA: 024-08/24-003/1020
URBROJ:251-13-11-5-24/009-2
U Zagrebu, 20. svibnja 2024.
Zapisnik sastavila: 					                     
Jadranka Milivojević	
Zapisnik tehnički i administrativno 
obradila: Sandra Šukunda	

	                                     		Predsjednica Vijeća Mjesnog odbora Poljanice 								                   
      Vesna Kotarac	      
